Diari Oficial de la Generalitat Valenciana


Sumari del DOGV 7405, del 18-11-2014 (2014/10516)

RESOLUCIÓ de 10 de novembre de 2014, de la Conselleria d'Hisenda i Administració Pública, en què s'autoritza generar crèdits per fons finalistes del Ministeri de Sanitat, Servicis Socials i Igualtat per a ajudes contra la violència de gènere en el capítol 4 del programa 323.10, Promoció de les Famílies i les Dones, de la Conselleria de Benestar Social, per import de 150.000 euros. Expedient número 16-016/14-109.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7405

Data del DOGV
:   18-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10442


Data del document
:   10-11-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 10 de novembre de 2014, de la Conselleria d'Hisenda i Administració Pública, en què s'autoritza generar crèdits per fons finalistes del Ministeri de Sanitat, Servicis Socials i Igualtat per a ajudes contra la violència de gènere en el capítol 4 del programa 323.10, Promoció de les Famílies i les Dones, de la Conselleria de Benestar Social, per import de 150.000 euros. Expedient número 16-016/14-109. [2014/10940]  
La Conselleria Benestar Social ha proposat generar crèdits en el capítol 4 del programa 323.10, Promoció de les famílies i les dones, per ingressos finalistes que tenen origen en la Llei Orgànica 1/2004, de 28 de desembre, de Mesures de Protecció Integral contra la Violència de Gènere, en l'article 27 de la qual s'establixen mesures de suport econòmic a les dones víctimes de la violència de gènere, entre les quals s'inclou la concessió d'ajudes econòmiques que en permeten la inserció social i professional. El règim d'estes ajudes està regulat pel Reial Decret 1452/2005, que disposa que les ajudes siguen concedides i pagades per les administracions competents en matèria de servicis socials, i que el ministeri competent reembossarà l'import íntegre de les ajudes a l'administració que n'haguera fet el pagament, amb càrrec als Pressupostos Generals de l'Estat.  
L'annex de transferències corrents del pressupost per a este exercici del programa 323.10 inclou la línia genèrica T6383, «Ajudes per a dones víctimes de la violència de gènere», dotada inicialment amb 338.510 euros, el procediment de concessió i pagament de la qual es regula per l'Orde de 3 de maig de 2007, de la Conselleria de Benestar Social. La Comissió d'Avaluació d'estes ajudes s'ha reunit, ha revisat les sol·licituds rebudes fins a la data, i considerant que per la naturalesa d'estes ajudes el termini de sol·licitud continua obert, es constata la necessitat d'incrementar-ne la dotació fins als 488.510 euros per mitjà de generació de crèdits amb l'increment consegüent en la previsió d'ingressos.  
En conseqüència, i en virtut dels articles 18 i 20 de la Llei 6/2013, de Pressupostos de la Generalitat per a l'exercici 2014, la Conselleria d'Hisenda i Administració Pública adopta la següent resolució:  
  
  
Primer  
Autoritzar l'augment del pressupost d'ingressos en l'aplicació 401.08, «Transferències corrents de l'Administració de l'Estat. Àrea de Treball i Assumptes Socials», per import de 150.000 euros.  
  
Segon  
Autoritzar un augment de crèdit en l'aplicació 26.51.85.269.33.3, per import de 150.000 euros i l'increment per este mateix import en la dotació de la línia T6383, «Ajudes per a dones víctimes de violència de gènere», que queda modificada segons el detall següent:  
  
Tercer  
A conseqüència de l'import generat, es modifica la FP3 del programa 323.10, Promoció de la Dona, en les dades relatives a l'aplicació d'ingrés 401.08, que queden establides en els termes següents:  
  
  
València, 10 de novembre de 2014.- El conseller d'Hisenda i Administració Pública: Juan Carlos Moragues Ferrer.